Közterület használati engedély iránti kérelem

Szatymaz Község Képviselő-testületének a közterület-használatról, valamint az utcai ideiglenes zöldség-gyümölcs árusítás szabályairól szóló 16/2022 (XI.18.) önkormányzati rendelet alapján a közterület használata, jogerős engedély birtokában közterület használati díj fizetése ellenében történhet.
Közterület-használati engedély szükséges az alábbi esetekben:
1. a közterületbe nyúló üzlethomlokzat, kirakatszekrény, üzleti védőtető (előtető), ernyőszerkezet, hirdetőtábla elhelyezésére;
2. árusító és egyéb fülke (pl.: pavilon, bódé)
3. a közúti közlekedéssel és fuvarozással kapcsolatos állomáshely, indítófülke, fedett várakozóhelyiség, iparvágány elhelyezésére;
4. az egyes létesítményekhez a közút területén kívül szükséges gépjármű várakozó helyekhez;
5. szobor, emlékmű, díszkút, vízmedence, szökőkút, alapzatos zászlórúd, önálló hirdető berendezés és köztárgyak (pad, figyelmeztető és tájékoztató táblák) elhelyezésére;
6. építési munkával kapcsolatos állvány, építőanyag és törmelék elhelyezésére;
7. alkalmi és mozgóárusításra, javító-szolgáltató tevékenységre;
8. vendéglátó-ipari előkert céljára, üzleti szállítás, vagy rakodás alkalmával göngyölegek elhelyezésére, árukirakodásra;
9. kiállítás, vásár, alkalmi vásár-, sport-, kulturális és cirkuszi rendezvények, tovább mutatványos tevékenység céljára;
10. állandó jellegű létesítmények (tároló) elhelyezésére;
11. tüzelő 7 napon túli tárolásához;
12. ideiglenes jellegű építmény elhelyezéséhez (lakodalmas sátor);
13. ingatlanra történő közműcsatlakozás, bekötővezeték létesítéséhez, csere, javítás;
14. film- és televízió felvételre;
15. az ingatlanok előtti közterület mezőgazdasági célú használatához.    

Eljárás menete:
A kérelem elbírására a polgármester jogosult. A kérelmet a Polgármesteri Hivatalban kell előterjeszteni, az alábbi jogszabály által előírt tartalommal:
1. az engedélyt kérő nevét és személyes adatait, jogi személy esetén a cég megnevezését, levelezési címét és vállalkozási engedély vagy cégjegyzék számát,
2. a közterület-használat céljának, helyének, módjának és mértékének pontos meghatározását
3. a közterület- használatáért felelős személy nevét, címét és telefonszámát;
4. helyszíni vázlatot, amelyen feltüntetik a használni kívánt közterületen és annak közvetlen környezetében található létesítményeket, köztárgyakat és úttartozékokat, valamint zöldleltárt, illetve a igénybeveendő közterületet (M=1250 illetve M=1:200)
A formanyomtatvány elérhető a település (www.szatymaz.hu) oldalán.
Eljárási határidő: 8 nap, teljes eljárásban 60 nap.
Amennyiben a kérelem megfelel a jogszabályban előírt követelményeknek, a Polgármester határozatában megadja a közterület-használati engedélyt, és rendelkezik a közterület-használati díj mértékéről.
A közterület-használati díjat a rendelet 1. számú mellékletet tartalmazza.
Engedély nélküli közterület használat jogkövetkezményeit a rendelet 17. §-a tartalmazza.

Ideiglenes zöldség-gyümölcs árusítási engedély
A Szatymaz Dózsa György u. 18. szám alatt lévő ingatlan mellett, a Kossuth utca felől kiépített tetővel ellátott elárusító helyen árusítás az erre a célra rendszeresített árusítási engedéllyel történhet.

Eljárás menete:
Az árusítási engedélyt kérelemre a polgármester adja meg legfeljebb 1 évre. A kérelmet a Polgármesteri Hivatalhoz kell benyújtani. 
A formanyomtatvány elérhető a település (www.szatymaz.hu) oldalán.
Árusítási engedély csak saját termelésű zöldség-gyümölcs árusítására adható, aki az alábbi együttes feltételeknek megfelel:
· nem folytat kereskedelmi, vállalkozói tevékenységet, továbbá
· [bookmark: _GoBack]őstermelői igazolvánnyal rendelkezik, továbbá
· használatában, tulajdonában 3000 m2-t meg nem haladó mezőgazdasági termény előállítására alkalmas földterület van.
Eljárási határidő: 8 nap, teljes eljárásban 60 nap.
Amennyiben a kérelem megfelel a jogszabályban előírt követelményeknek, a Polgármester megadja az árusítási engedélyt.
A közterület-használati engedély és az árusítási engedély meglétét és az abban foglaltak betartását a Közterület-felügyelő ellenőrizheti.
Vonatkozó főbb jogszabályok:
· a közterület használatról, közterület használati díjról, valamint a zöldség-gyümölcs árusítási engedélyről szóló 16/2022 (XI.18.) önkormányzati rendelet
· az általános közigazgatási rendtartásról szóló 2016. évi CL. törvény
· az illetékről szóló 1990. évi XCIII. törvény
 
 
